ГОДИШЊИ ЕНЕРГЕТСКИ БИЛАНС УГЉА

ПРАВНИ ОСНОВ

Истраживање се спроводи на основу Закона о званичној статистици („Сл. гласник РС“,
бр. 104/2009) и Одлука о Програму званичне статистике у периоду од 2016. до 2020. године
(„Сл. гласник РС“, бр. 55/15).

<http://www.stat.gov.rs/media/2271/zakon_o_statistici.pdf>

<http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса угља.

Садржај статистичког истраживања

**Упитником ЕН-4.8** прикупљају се подаци о: производњи угља, сушеног лигнита и брикета од угља; залихама на почетку године, укупној производњи, набавци од других у земљи, увозу, извозу, потрошњи угља за прераду угља, сопственој потрошњи, залихама на крају године; продаји угља, брикета и сушеног лигнита у земљи; продаји трговини и продаји по врсти потрошача.

**Упитником ЕН-4.8.1** прикупљају се подаци о: производњи високопећног гаса; гасу из високих пећи утрошеном у процесу производње гвожђа и производа од гвожђа, утрошеном за производњу топлоте у железари, утрошеном за производњу електричне енергије у железари; губицима, испоруци другима и калоричној вредности гаса из високих пећи; количини утрошеног кокса у високој пећи и калоричној вредности кокса.

**Упитником ЕН-4.9** прикупљају се подаци о: залихама угља и производа од угља на почетку године, набавци од других у земљи, увозу, продаји у земљи, извозу, сопственој потрошњи, губицима и залихама на крају године; продаји угља и производа од угља у земљи, продаји трговини и продаји крајњим потрошачима по врстама потрошача.

**Упитником ЕН-4.15Е** прикупљају се подаци о: утрошку енергије и горива у индустрији за енергетске и технолошке сврхе, и залихама енергије и горива на крају године.

Извештајне јединице и статистичке јединице (*обухват*)

Извештајне јединице за биланс угља су jaвна предузећа, привредна друштва и предузетници. Јединице посматрања су предузећа из области производње чврстих, фосилних горива, високопећног гаса као и трговине угљем.

Метод, време и извори за прикупљање података

Подаци сеприкупљају у годишњој периодици применом извештајног метода.

Извори прикупљања података су:

Годишњи упитници

Годишњи енергетски биланс производње и потрошње угља – за извештајне јединице из области: вађењa каменог угља, мрког угља, лигнита и тресета (ЕН-4.8),

Годишњи енергетски биланс производње и потрошње угља – образац за извештајне јединице из области производње гаса из високих пећи (ЕН-4.8.1)

Годишњи енергетски биланс производње и потрошње угља – за извештајне јединице из области промета угља и производа од угља (ЕН-4.9) и

Годишњи енергетски биланс за извештајне јединице из области индустрије – утрошак енергије и горива у индустрији (ЕН-4.15Е).

Редовна статистичка истраживања Групе за статистику грађевинарства, Одељења за статистику спољне трговине (Подаци Управе Царине Републике Србије) и саобраћаја.

(Упитници су доступни на сајту Републичког завода за статистику <http://www.stat.gov.rs/sr-cyrl/istrazivanja/methodology-and-documents/?a=04&s=0> )

Обавеза заштите индивидуалних података

Обавеза заштите индивидуалних података темељи се на члану 3. одредбе за заштиту давалаца података, члановима 44, 45, 46, 47, 48. и 49. одредбе о поверљивости Закона о званичној статистици („Сл. гласник РС“, бр. 104/2009).

Списак и дефиниције основних обележја – индикатора

***Примарна производња*** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

***Увоз***и***извоз***обухватају количине које су прешле преко националне границе.

***Салдо залиха*** јесте разлика између залиха у првом дану у години (почетне залихе) и залиха у последњем дану у години (крајње залихе).

***Међународна складишта*** обухватају количине испоручене за потребе међународне бродске пловидбе.

***Укупно расположива енергија***израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

***Статистичка разлика*** јесте категорија која укључује збир необјашњених статистичких разлика између производње и потрошње за поједине енергенте

***Утрошак за производњу енергије*** јесте утрошак горива као сировине за производњу енергије у термоелектранама, ТЕ-ТО, енерганама, топланама, рафинеријама, високим пећима и преради угља.

***Производња енергије трансформацијом***обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас, дрвени пелети и брикети и дрвени угаљ).

***Размена*** обухвата размену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

*Размењени производи* – производи рафинерије који су прекласификовани као рафинисана основна сировина за наредне процесе производње у рафинерији и не испоручују се финалној потрошњи.

*Интерна размена производа* – прекласификација производа због промена у квалитету и спецификацији.

*Враћено из петрохемије*– производи или полупроизводи враћени рафинерији из процеса петрохемијске индустрије.

***Сопствена потрошња у енергетском сектору*** обухвата енергију утрошену за рад у енергетском сектору.

***Губици***обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за огревно дрво: при транспорту.

***Енергија расположива за финалну потрошњу*** представља енергију намењену крајњим потрошачима.

***Финална потрошња*** обухвата потрошњу енергије расположиве за финалну потрошњу у енергетске и неенергетске сврхе.

***Финална потрошња за неенергетске сврхе*** обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

***Финална потрошња за енергетске сврхе*** oбухвата финалну потрошњу расположиве енергије за енергетске сврхе у:

***индустрији***,

***грађевинарству***,

***саобраћају***,

***домаћинствима*** (сва домаћинства, укључујући и „домаћинства са запосленим лицима“),

***пољопривреди*** и код

***осталих потрошача*** (сви остали потрошачи, нпр. школство, здравство, администрација, итд.).

**Специфичности енергетског биланса**:

У енергетском билансу угља позиције *Финалне потрошње за енергетске сврхе* представљају процену урађену на основу података који су добијени спровођењем статистичких истраживања статистике енергетике, спољне трговине, грађевинарства и саобраћаја.

Ниво репрезентативности података
(*територијални и Класификација делатности КД (2010)*)

Подаци су репрезентативни за територију Републике Србије.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс угља у потпуној је сагласности са препорукама Евростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за статистику енергетике у Београду, Одељење за статистичке послове у Сектору за статистику АП Војводине и подручна одељења у Суботици, Зрењанину, Новом Саду, Сремској Митровици, Панчеву, Смедереву, Шапцу, Ваљеву, Краљеву, Крагујевцу, Зајечару, Нишу, Лесковцу и Ужицу.

 Градска управа града Београда, Секретаријат за управу, Сектор за статистику.

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52. Закона о званичној статистици („Сл. гласник РС“, бр. 104/2009).

Роковник основних фаза спровођења истраживања
(*укључујући публиковање података*)

Рок да извештајна јединица достави попуњен упитник надлежном статистичком органу је 15.03.

Рок да Републички завод за статистику објави податке за претходну годину дефинисан је Уредбом о утврђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању
(*са обавештењем где се могу пронаћи*)

Класификација делатности КД (2010) прописана Уредбом Владе Републике Србије од 29. јула 2010. године („Службени гласник РС“, бр. 54/10) на основу Закона о класификацији делатности („Службени гласник РС“, бр. 104/09). Доступно и на сајту Републичког завода за статистику <http://www.stat.gov.rs/media/2269/zakon_o_klasifikaciji_delatnosti.pdf> .

Commission Regulation (EC) No 1099/2008 и сви њени анандмани (доступно у Групи за статистику енергетике Републичког заводa за статистику);

Energy Statistics Manual, публикација Међународне агенције за енергију (доступно у Групи за статистику енергетике Републичког заводa за статистику).

Списак публикација у којима се објављују методологија и резултати истраживања (*у штампаном облику и/или у оквиру интернет презентације*)

Билтен „Енергетски биланси“

(Публикација је доступна на сајту Републичког завода за статистику <http://www.stat.gov.rs/sr-cyrl/oblasti/energetika/> )

Контакт особe – Јелена Миливојевић, локал 324

 Сања Радоњић, локал 238